Ştefan Radu Oprea face noi dezvăluiri despre tezaurul României. Ministrul Economiei, Antreprenoriatului şi Turismului a subliniat că restituirea celor 90 de tone de aur ar reprezenta o dreptate pentru români.
Vorbim de 90 de tone de aur
Ştefan Radu Oprea a vorbit despre declarațiile lui Dimitri Medvedev, care a spus că nimic nu va fi returnat României. La rândul lor, mai mulți oficiali ruși au susținut că datoria ţării noastre către Rusia şi Uniunea Sovietică este de 20-25 de ori mai mare decât valoarea rezervei de aur.
Ministrul Economiei, Antreprenoriatului şi Turismului a fost întrebat și ce ar însemna returnarea tezaurului pentru economia românească.
În opinia ministrului, declarațiile venite din Rusia "au fost generate de faptul că în Parlamentul European a fost votată o rezoluţie".
"Eu cred că, în primul rând, ar însemna dreptate, ar însemna să se reîntoarcă un bun al nostru, ar tuturor cetăţenilor români înapoi la noi. Vorbim de 90 de tone de aur care ar trebui să vină înapoi în România şi cred că, în primul rând ar fi vorba despre dreptate. Aceste declaraţii bănuiesc că au fost generate de faptul că în Parlamentul European a fost votată o rezoluţie, noi am participat şi am votat pentru, şi lăsând deoparte orice fel de dispută politică, în momentul în care vorbim despre România şi despre interesele noastre. Probabil ar fi putut fi mai bună o astfel de rezoluţie într-un moment în care conflictul Rusia-Uniunea Europeană nu nu ar fi fost atât de evident. Adică declaraţiile acestea trebuie să le privim într-un astfel de context", a declarat Ştefan Radu Oprea la Digi 24.
Maria Zaharova a comentat rezoluţia PE privind restituirea tezaurului românesc
Amintim că mai mulți oficiali din Rusia au comentat rezoluţia PE privind restituirea tezaurului. Printre aceștia se află și purtătoarea de cuvânt a MAE rus Maria Zaharova.
Ea a susținut că datoria României către Rusia şi Uniunea Sovietică ar fi 20–25 de ori mai mare decât valoarea întregii rezerve de aur.
Mai mult, ea a susținut și că aproape tot aurul românesc şi alte bunuri de valoare au fost returnate în timpul dezvoltării relaţiilor sovieto-române.
Mariei Zaharova a susținut că România vrea să-şi rezolve astfel problemele economice.
O declarație a venit și de la Dmitri Medvedev. Fostul președinte rus a susținut că rezoluţia nu va avea niciun efect la Moscova. El a spus și că "liderii europeni sunt idioţi".
Insulta ar fi fost lansată într-o postare de pe platforma Vkontakte, citată de Tass.